पाकिस्तान के कबायली इलाके में 10 आतंकी मारे गए  
अधिकारी ने बताया कि सैनिकों ने तालिबान के वर्चस्व वाले औरकजई कबायली इलाके में आतंकवादियों के छिपने के ठिकानों को निशाना बनाया।
अफगानिस्तान की सीमा से सटे पाकिस्तान के उत्तर पश्चिमी कबायली इलाके में सुरक्षा बलों की कार्रवाई में कम से कम 10 आतंकवादी मारे गए तथा आठ अन्य घायल हो गए।  एक अधिकारी ने बताया कि सैनिकों ने तालिबान के वर्चस्व वाले औरकजई कबायली इलाके में आतंकवादियों के छिपने के ठिकानों को निशाना बनाया। इस अभियान में 10 आतंकवादी मारे गए, आठ अन्य घायल हुए एवं कई ठिकाने नष्ट हुए।  इस अभियान में हेलीकॉप्टर से भी गोलाबारी की गई।